पाएं अपने शहर की ताज़ा ख़बरें और फ्री ई-पेपरडाउनलोड करें
फगवाड़ा के आदर्श नगर इलाके में अपने घर के बाहर खड़ी बुजुर्ग महिला से मोटरसाइकिल सवार दो युवकों ने उसके कान में पहनी सोने की वाली झपट ली व मौके से फरार हो गए। मामले की सूचना थाना सतनामपुरा पुलिस को दे दी गई है। इस मौके पर पहुंची पुलिस जांच कर रही है। मामले संबंधी जानकारी देते हुए पीड़ित निर्मला वासी आदर्श नगर फगवाड़ा ने बताया कि वह दोपहर करीब 2 बजे घर के बाहर खड़ी थी कि इस दौरान मोटरसाइकिल सवार दो युवक आए और उसके कान में पहनी सोने की वाली झपट ली व मौके से फरार हो गए। निर्मला ने बताया कि हालांकि उसने दूसरे कान पर हाथ रख लिया व छोर मचाया, जिसके चलते उक्त युवक भाग गए। उन्होंने बताया इस दौरान उसका करीब 30 हजार रुपए का नुकसान हुआ है।
मामले संबंधी थाना सतनामपुरा पुलिस को सूचना दे दी गई है। मौके पर पहुंची पुलिस जांच कर रही है। वहीं, लोगों ने प्रशासन के उच्च अधिकारियों से मांग की है कि शहर में हो रही लूट की वारदातें करने वाले आरोपियों को जल्द से जल्द गिरफ्तार किया जाए, ताकि लोगों की सुरक्षा को यकीनी बनाया जाए। वहीं, पुलिस ने सीसीटीवी कैमरों को खंगालना शुरू कर दिया है। एसएचओ सतनामपुरा सुरजीत सिंह ने बताया कि आरोपी जल्द पुलिस गिरफ्त में होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn